Vlăduţ F. şi Cătălin A., din comuna Vlăsineşti, au falsificat banconote de 100 de lei cu ajutorul unei imprimante, dar au fost prinşi la scurt timp după ce au plasat una dintre aceste bancnote într-un magazin din satul Hăneşti.Cei doi au fost trimişi acum în judecată de procurorii Parchetului de pe lângă Judecătoria Săveni, sub aspectul săvârşirii infracţiunilor de falsificare şi punere în circulaţie de monedă falsificată şi înşelăciune, dosarul fiind înaintat spre soluţionare Judecătoriei Săveni.Bărbaţii au fost depistaţi în vara anului 2014 de poliţiştii din cadrul Serviciului de Combatere a Criminalităţii Organizate Botoşani, după ce au plasat una dintre bancnotele falsificate, dorind să cumpere mai multe produse dintr-un magazin din Hăneşti.Acasă la aceştia anchetatorii au mai găsit încă patru bancnote din cupiura de 100 de lei, cu aceeaşi serie, precum şi mai multe foi în format A4, cu bancnote imprimate, confecţionate cu ajutorul unei imprimante color.